Chechenistonda o'n minglab ko'ngilli Ukrainadagi urushga qatnashish uchun tayyorligini bildirdi — video

Chechenistonda o'n minglab ko'ngillilar Ukrainadagi urushga qatnashish uchun tayyor ekanini bildirmoqda. Bu haqda respublika rahbari Ramzan Qodirov o'zining Telegram kanalida ma'lum qildi.
Qodirovning so'zlariga ko'ra, ukrainalik harbiylardan farqli o'laroq, bu harbiylar internetda urush olib bormaydi. U chechen askarlari klaviaturada yozishga emas, balki haqiqiy o'qotar qurollardan foydalanishga o'rgatilganini ta'kidlagan.
“Ular ijtimoiy tarmoqlarda keraksiz narsalarni yozmaydi, balki haqiqiy hayotda, jang maydonida indamay oldinga siljib, buyruqlarni bajaradi. Ular behuda gap-so'zlarga emas, harbiy ishlarga o'rgatilgan”, — deydi u.

Avvalroq Ramzan Qodirov Ukrainaga ketayotgan chechen jangchilarini ko'rsatgandi. Shuningdek, Kievga yuborilayotgan harbiy texnikani namoyish qilgan.